
PATVIRTINTA
Ignalinos rajono savivaldybės tarybos
2024 m. kovo 28 d. sprendimu Nr. T-61

IGNALINOS MIKO PETRAUSKO MUZIKOS MOKYKLOS 2023 METŲ VEIKLOS ATASKAITA

I SKYRIUS 
VADOVO ORGANIZACINĖ VEIKLA

Įstaigos vidaus administravimas. Ignalinos Miko Petrausko muzikos mokykla (toliau – Mokykla) – savivaldybės biudžetinė įstaiga, vykdanti neformaliojo vaikų švietimo (toliau – NVŠ), formalųjį švietimą papildančio ugdymo (toliau – FŠPU), neformaliojo suaugusiųjų švietimo (toliau – NSŠ) muzikinio ugdymo programas. Mokykla savo veikloje vadovaujasi Lietuvos Respublikos Konstitucija, Lietuvos Respublikos švietimo įstatymu, Lietuvos Respublikos vaiko teisių apsaugos
pagrindų įstatymu, kitais įstatymais, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministerijos teisės aktais, Lietuvos Respublikos vietos savivaldos įstatymu, Ignalinos rajono savivaldybės tarybos sprendimais, Ignalinos rajono savivaldybės mero potvarkiais, Ignalinos rajono savivaldybės administracijos direktoriaus įsakymais, Mokyklos nuostatais, kitais teisės aktais. 
2023 metų Mokyklos veikla buvo organizuojama pagal:
· 2022–2023 m. m. ir 2023–2024 m. m. ugdymo planus (2022 m. rugpjūčio 31 d. įsakymas Nr. OV-66 „Dėl Ignalinos Miko Petrausko muzikos mokyklos 2022–2023 m. m. ugdymo plano patvirtinimo“ ir 2023 m. rugpjūčio 31 d. įsakymas Nr. OV-42 „Dėl Ignalinos Miko Petrausko muzikos mokyklos 2023–2024 m. m. ugdymo plano patvirtinimo“), kurių projektai suderinti su Mokyklos taryba (2022-08-30 protokolas Nr. MT-2, 2023-08-25 protokolas Nr. MT-3) ir Ignalinos rajono savivaldybės administracijos Švietimo ir kultūros skyriaus vedėju (2022–2023 m. m. ugdymo planas), Ignalinos rajono savivaldybės meru (2023–2024 m. m. ugdymo planas);
·  Mokyklos direktoriaus patvirtintus 2022–2023 m. m. ir 2023–2024 m. m. Mokyklos veiklos planus (2022 m. spalio 7 d. įsakymas Nr. OV-79 „Dėl Ignalinos Miko Petrausko muzikos mokyklos 2022–2023 m. m. veiklos plano patvirtinimo“ ir 2023 m. spalio 10 d. įsakymas Nr. OV-59 „Dėl Ignalinos Miko Petrausko muzikos mokyklos 2023–2024 mokslo metų veiklos plano patvirtinimo“), kuriems yra pritarusi Mokyklos taryba (2022-10-05 protokolas Nr. MT-3, 2023-10-06 protokolas Nr. MT-4); 
· FŠPU pradinio ir pagrindinio, NVŠ ankstyvojo ir išplėstinio, NSŠ muzikinio ugdymo programas.
Mokyklos administravimas vykdomas vadovaujantis organizacine valdymo struktūra.

Mokykloje veikė šios savivaldos institucijos: Mokyklos taryba, Mokytojų taryba, Mokinių taryba, Tėvų (globėjų, rūpintojų) komitetas.
Mokyklos tarybos veikla:
· Išklausė, vertino Mokyklos direktoriaus 2022 metų veiklos ataskaitą ir teikė sprendimo projektą dėl ataskaitos Ignalinos rajono savivaldybės tarybai.
· Aptarė Mokyklos 2023–2024 m. m. ugdymo plano, 2023–2024 m. m. veiklos plano, 2024–2027 metų strateginio plano projektus.
· Svarstė Mokyklos mokytojų ir pagalbos mokiniui specialistų (išskyrus psichologus) 2024–2026 metų atestacijos programą.
· Aptarė Mokyklos veiklos kokybės įsivertinimo rezultatus ir numatė veiklos perspektyvas.
· Svarstė Mokyklos lėšų, paramos lėšų naudojimo klausimus, Mokyklos teikiamų atlygintinų paslaugų kainas.
· Išklausė Vaiko gerovės komisijos ataskaitą.
· Sprendė Mokyklai svarbius palankios ugdymui aplinkos gerinimo klausimus.
Mokytojų tarybos veikla:
· Analizavo mokinių pasiekimus, ugdymo rezultatus, mokinių lankomumą.
· Aptarė FŠPU programų įgyvendinimą.
· Svarstė labai gerai besimokančių mokinių mokesčio už mokslą atlyginimo už neformalųjį vaikų švietimą dydžio mažinimo klausimą. 
· Svarstė ir priėmė sprendimus dėl mokinių kėlimo į aukštesnes klases, mokinių išbraukimo iš Mokyklos sąrašų, NVŠ pažymėjimų, NSŠ švietimo pažymėjimų išdavimo.
· Aptarė mokyklinių perklausų ir egzaminų vykdymo klausimus.
· Diskutavo apie  2023–2024 m. m. muzikinio FŠPU programų trukmės pokyčius.
· Svarstė Mokyklos 2023–2024 m. m veiklos tobulinimo planą.
· Rinko Mokyklos muzikinio ugdymo skyrių vedėjus.
Tėvų (globėjų, rūpintojų) komiteto nariai buvo informuoti apie mokinių ugdymosi pasiekimus, numatomus 2024 metais organizuoti Mokyklos renginius, apie Mokyklos tarybos sprendimą atsisakyti maisto (užkandžių) automato paslaugų.

Vadovo indėlis tobulinant Mokyklos veiklą. Siekiant užtikrinti sklandžią, efektyvią ir demokratiškumo principais grįstą Mokyklos veiklą, buvo sudarytos darbo grupės ir komisijos įvairioms veikloms vykdyti – planavimo, analizės, dokumentų rengimo, konkursų, festivalių ir seminarų-praktikumų organizavimo, perklausų ir egzaminų vertinimo ir kt. Šiais klausimais per metus parengta 13 įsakymų.
Įsakymais patvirtinta 18 dokumentų, reglamentuojančių Mokyklos veiklą (vidaus tvarkų aprašų, konkursų ir festivalių nuostatų, planų, darbo reglamentų ir kt.). Aktyviai dalyvaujant Mokyklos bendruomenei, parengti šie dokumentai: Respublikinio jaunųjų dainininkų konkurso „Rudens melodija“ nuostatai, Mokytojo veiklos įsivertinimo tvarkos aprašas, Mokyklos 2023–2024 m. m. veiklos tobulinimo planas, Ugdomosios veiklos stebėsenos tvarkos aprašas, Veiklos planas, Strateginis planas. Peržiūrėtos ir įsakymais patvirtintos Ankstyvojo muzikinio ugdymo, Pradinio muzikinio ugdymo, Pagrindinio muzikinio ugdymo ir Išplėstinio muzikinio ugdymo mokymo sutarčių formos. 
Mokykla įvairiais lygmenimis stiprino bendruomenės narių motyvaciją nuolat mokytis ir tobulėti, sudarė sąlygas pedagoginių ir kitų darbuotojų kvalifikacijai kelti. Visiems Mokyklos darbuotojams buvo organizuoti priešgaisrinės saugos, civilinės saugos mokymo kursai,  trims mokytojams – turizmo renginių vadovų mokymai saugos ir sveikatos klausimais. Mokytojai efektyviai taikė naujoves ugdymo procese, dalijosi gerąja metodine patirtimi su šalies meno ir muzikos mokyklų kolegomis, stebėjo vieni kitų užsiėmimus, vedė seminarus.  Du mokytojai buvo atestuoti koncertmeisterio ir mokytojo metodininko kvalifikacinėms kategorijoms. 
Siekiant gerinti mokymo(si) aplinką ir užtikrinti efektyvesnį mokymo(si)  procesą,  gegužės – rugpjūčio mėn. atlikti trijų kabinetų paprastojo remonto darbai, nupirktas stacionarus kompiuteris, lazerinis spausdintuvas, reguliuojamo aukščio rašomasis stalas, stygų komplektai muzikos instrumentams ir kitų mokymo priemonių. 
Mokyklos direktorė B. Paukštienė tobulino vadybines ir dalykines kompetencijas įvairiais būdais dalyvaudama seminaruose, mokymuose, savišvietos būdu. Svarbesni iš jų: vasario 28 d. seminaras „Švietimo įstaigos vadovo veikla formuojant ir keičiant organizacijos kultūrą“, gegužės 15–19 d. SDG mokymai  šiomis temomis: „Darbuotojų saugos ir sveikatos teisinė bazė“, „Darbuotojų saugos ir sveikatos teisės aktų reikalavimų laikymosi kontrolė“, „Nelaimingi atsitikimai darbe ir profesinės ligos bei jų prevencija“, „Gaisrinės saugos ir apsaugos nuo elektros organizavimas įmonėje“, „Socialinis dialogas įmonėje sudarant saugias ir sveikatai nekenksmingas darbo sąlygas“,  birželio 5, 6 d. mokymai temomis: „Stresas ir konfliktai darbo aplinkoje, jų įtaka saugai ir sveikatai“, „Darbuotojų motyvavimas įtraukiant į darbuotojų saugos ir sveikatos procesus įmonėje“, birželio 8 d. seminaras „Kompetencijomis grįstas ugdymas“.
              
Projektinė veikla. Savarankiškai ir kartu su socialiniais partneriais Mokyklos vykdyti projektai (programos):  
· Kovo 3–4 d. II respublikinis jaunųjų smuikininkų virtualus tarpmokyklinių ryšių projektas-konkursas „POCO A POCO“. 
· Kovo 14 d. respublikinis pučiamųjų solistų ir kamerinių ansamblių konkursas „Amabile“.
· Balandžio 26 d. respublikinis fortepijoninės muzikos festivalis „Pavasario gaida“ Paliesiaus dvare.
· Rugpjūčio 26 d. projektas-renginys „Linkmenų vardui – 650“.
· Lapkričio 15, 24 d. projektas „Rytų Aukštaitijos džiazo forumas 2023“.
· Lapkričio 22 d. respublikinis jaunųjų dainininkų konkursas „Rudens melodija“, skirtas Miko Petrausko 150-osioms gimimo metinėms.

Bendradarbiavimas. Mokykla yra atvira miesto bendruomenei, nuolat bendradarbiauja su kitomis ugdymo ir kultūros institucijomis, visuomeninėmis organizacijomis ir kt. 2023 m. aktyviai dalyvauta šalies, rajono kultūrinėse, projektinėse ir kitose meninėse veiklose. Bendradarbiauta koncertinėje, konkursinėje, metodinėje veikloje, mokytojų kvalifikacijos tobulinimo srityje su šiais socialiniais partneriais:
· Utenos meno mokykla, Naujosios Vilnios kultūros centru, Visagino kūrybos ir menų akademija, Švenčionėlių meno mokykla, Švenčionių Juliaus Siniaus meno mokykla, Vilniaus Algirdo muzikos mokykla, Vilniaus muzikos mokykla „Lyra“, Zarasų Fausto Latėno meno mokykla, Vilniaus Naujosios Vilnios muzikos mokykla, Vilniaus Juozo Tallat-Kelpšos konservatorija, Ukmergės muzikos mokykla, Nacionaline Mikalojaus Konstantino Čiurlionio menų mokykla, Vilniaus Broniaus Jonušo muzikos mokykla, Ignalinos rajono švietimo ir sporto paslaugų centru – mokiniams dalyvaujant konkursuose, festivaliuose;
· Ignalinos rajono švietimo pagalbos tarnyba, Zarasų Fausto Latėno meno mokykla, Nacionaline Mikalojaus  Konstantino Čiurlionio menų mokykla, Vilniaus muzikos mokykla „Lyra“, Trakų meno mokykla, Švenčionėlių meno mokykla, Utenos meno mokykla,  Vilniaus Juozo Tallat-Kelpšos konservatorija, Visagino kūrybos ir menų akademija, Vilniaus Algirdo muzikos mokykla, Rokiškio Rudolfo Lymano muzikos mokykla – metodinės veiklos srityje;
· Nacionaline švietimo agentūra, Lietuvos neformaliojo švietimo agentūra, Nacionaline Mikalojaus Konstantino Čiurlionio menų mokykla, Šiaulių miesto savivaldybės švietimo centru, Visagino švietimo pagalbos tarnyba, Švenčionių r. švietimo pagalbos tarnyba, Šiaulių r. švietimo pagalbos tarnyba, Kauno švietimo inovacijų centru, Alytaus miesto pedagogine psichologine tarnyba, VšĮ „Ugdymo meistrai“, Ignalinos rajono švietimo pagalbos tarnyba, VšĮ „Edukateka“, VšĮ „Mokymosi mokykla“, Ukmergės švietimo pagalbos tarnyba, LMTA Karjeros ir kompetencijų centru, Molėtų r. švietimo pagalbos tarnyba, Kvalifikacijų ir profesinio mokymo plėtras centru, VšĮ Trakų švietimo centru, Zarasų švietimo pagalbos tarnyba, UAB „SDG“, Utenos švietimo centru – mokytojų kvalifikacijos tobulinimo srityje;
· Ignalinos rajono savivaldybės administracija – teikiant Mokyklos mokinių kandidatūras Jaunųjų talentų konkursui;
· Ignalinos Česlovo Kudabos gimnazija, Ignalinos r. Vidiškių gimnazija, Ignalinos r. Didžiasalio „Ryto“ gimnazija – bendrojo ugdymo mokymo įstaigų mokiniams dalyvaujant muzikos mokyklos meninių kolektyvų koncertinėje veikloje reprezentuojant Mokyklą;
· Ignalinos „Šaltinėlio“ mokykla, Didžiasalio „Ryto“ gimnazija – dalyvaujant atvirų durų savaitės renginyje; 
· Paliesiaus dvaru, Ignalinos krašto muziejumi, Ignalinos rajono savivaldybės viešąja biblioteka, Ignalinos rajono kultūros centru – koncertinėje veikloje.
Mokykla, siekdama įgyvendinti bendrus projektus organizuojant renginius ir vykdant kitas veiklas, 2023 m. rugpjūčio 11 d. pasirašė bendradarbiavimo sutartį su Ignalinos Česlovo Kudabos gimnazija. 

Pagrindiniai ataskaitinio laikotarpio veiklos rezultatai. Mokykla džiaugiasi ir didžiuojasi savo įvairiapusės veiklos rezultatais, originaliais renginiais, plačiu mokiniams teikiamų paslaugų spektru, puoselėjamomis ilgametėmis tradicijomis. Organizuoti du renginiai, skirti šalies muzikos ir meno mokyklų pučiamųjų ir fortepijono skyrių mokiniams:  
· Kovo 14 d. respublikinis pučiamųjų instrumentų solistų ir kamerinių ansamblių konkursas „Amabile“, kuriame dalyvavo 26 dalyviai solistai ir 7 ansambliai iš devynių muzikos, meno mokyklų.
· Balandžio 26 d. Paliesiaus dvare sėkmingai suskambėjo Mokyklos organizuotas respublikinis fortepijoninės muzikos festivalis „Pavasario gaida“, kuriame sulaukta 56 jaunųjų pianistų iš 12 muzikos, meno mokyklų.
Rudenį Mokykla renginių ciklu paminėjo kompozitoriaus, dainininko, chorvedžio, pedagogo, vargonininko, visuomenės veikėjo Miko Petrausko 150 metų sukaktį šiais renginiais:
· Spalio 8 d. Mokyklos mokinių ir meninių kolektyvų minėjimas-koncertas „Mikui Petrauskui atminti“ Palūšės Šv. Juozapo bažnyčioje.
· Spalio 11 d. mokinių edukacinė išvyka į Kauno miesto muziejaus Miko ir Kipro Petrauskų skyrių. 
· Lapkričio 22 d. Mokykloje organizuotas respublikinis jaunųjų dainininkų konkursas „Rudens melodija“, sukvietęs 28 dalyvius iš dešimties respublikos muzikos, meno mokyklų ir bendrojo ugdymo įstaigų. 
Mokykla didelį dėmesį skiria profesionaliosios muzikos sklaidai. 2023 metais Mokykloje koncertavo: vasario 21 d. – saksofonininkas R. Zoledzevskis (R. Zoledziewski), trombonininkas P. Mališovskis (P. Maliczowski) (Lenkija) ir pianistas G. Beliajevas (G. Belyaev) (Latvija), spalio 24 d. – instrumentinis trio „Opus 88“, lapkričio 21 d. – Nacionalinės Mikalojaus Konstantino Čiurlionio menų mokyklos mokytojos ekspertės U. Jagėlaitės smuiko klasės mokiniai, Lietuvos muzikos ir teatro akademijos Styginių katedros prof. R. Lipinaitytės smuiko klasės studentai.

Atliktų auditų, patikrinimų rezultatai. 2023 m. lapkričio 7 d. Ignalinos rajono savivaldybės kontrolės ir audito tarnybai (2023-10-19 raštas Nr. S-56 „Dėl duomenų, reikalingų atliekant Ignalinos rajono savivaldybės 2023 metų konsoliduotųjų ataskaitų rinkinio auditą, pateikimo“) teikta informacija apie vidaus kontrolės aplinką įstaigoje, vadovybės ir apskaitą tvarkančių darbuotojų kompetenciją, kaitą, pareigybių ir darbuotojų skaičių, apie apskaitoje naudojamas programas – užpildyti trys klausimynai. Pastabų nepateikta.  
2023 m. lapkričio 14 d. Priešgaisrinės saugos planinis patikrinimas (Priešgaisrinės apsaugos ir gelbėjimo departamento prie Vidaus reikalų ministerijos Panevėžio priešgaisrinės gelbėjimo valdybos Anykščių priešgaisrinės gelbėjimo tarnybos viršininko 2023-11-07 pavedimas atlikti objekto patikrinimą). Pažeidimų nenustatyta.
2023 m. gruodžio 6 d. Valstybinės periodinės visuomenės sveikatos saugos planinis patikrinimas (Nacionalinio visuomenės sveikatos centro prie Sveikatos apsaugos ministerijos Utenos departamento Ignalinos skyriaus 2023-11-14 raštas „Dėl priimto sprendimo atlikti valstybinę periodinę visuomenės sveikatos saugos kontrolę“). Pažeidimų nenustatyta.
2023 m. vyko Pedagogų registro patikra. Pastabų nepateikta. 

Numatomi planai, prognozės. Planuodama 2024 metų veiklą, Mokyklos bendruomenė numatė tokius veiklos prioritetus: 
· Mokyklos 60-mečio jubiliejinei sukakčiai planuojama organizuoti:
· klasikinės muzikos koncertų ciklą (2–3 koncertai) „Sugrįžimai“, kuriuose dalyvaus profesionalūs atlikėjai, buvę Mokyklos ugdytiniai;  
· Mokyklos veiklos 60-mečiui skirtą koncertą.
· Šalies muzikos ir meno mokyklų akordeono mokytojams planuojama organizuoti nacionalinį seminarą-praktikumą „Pramoginė muzika akordeonui“.   
· Paliesiaus dvaro koncertų salėje numatoma organizuoti nacionalinį fortepijoninės muzikos festivalį „Pavasario gaida“. 
· Pučiamųjų muzikos instrumentų orkestras dalyvaus 2024 m. Lietuvos dainų šventėje „Kad giria žaliuotų“.
Mokykla, siekdama gerinti mokymosi aplinką, sieks atnaujinti pastato I aukšto vidaus patalpas – 2 kabinetus ir dalį koridoriaus. 
II SKYRIUS
MOKYKLOS VEIKLOS PRISTATYMAS, RODIKLIAI IR TIKSLŲ ĮGYVENDINIMAS

PIRMASIS SKIRSNIS
ŽMOGIŠKIEJI IR MATERIALŪS IŠTEKLIAI

Personalas. Mokykloje, 2023 m. rugsėjo mėn. duomenimis, dirbo 26 darbuotojai, iš jų – 19 pedagoginių darbuotojų. Mokytojų kvalifikacinės kategorijos: 1 mokytojas ekspertas, 5 mokytojai metodininkai, 11 vyresniųjų mokytojų, 2 mokytojai. Trys mokytojai dirbo koncertmeisteriais (darbo sutartyse įformintas papildomos darbo funkcijos). 

Pareigybių skaičius

	Pareigybė / darbuotojų skaičius
	Etatai
	Papildomų darbo funkcijų įforminimas darbo sutartyje / etato dalis

	Pedagoginiai darbuotojai
	Direktorius / 1
	1
	

	
	Direktoriaus pavaduotojas ugdymui / 1
	0,75
	FŠPU mokytojas / 0,42

	Buhalteris / 1
	0,75
	

	Raštinės administratorius / 1
	1
	

	Valytojai / 2
	0,75
	Budėtojas / 0,25

	
	0,75
	Budėtojas / 0,25

	Elektrikas / 1 
	0,25
	

	Ūkvedys / 1
	0,25
	

	Šilumos energetikos inžinierius
	0,1
	

	FŠPU mokytojas / 1 
	0,97
	Muzikos instrumentų derintojas / 0,25

	FŠPU mokytojas / 3
	2,64
	Koncertmeisteris / 0,96

	FŠPU mokytojas / 13
	8,21
	

	19,55 etato iš viso



Kvalifikacijos kėlimas. Visi Mokyklos pedagoginiai darbuotojai tikslingai ir skaitlingai, įvairiais būdais ir formomis tobulino bendrąsias, didaktines ir dalykines kompetencijas. Pagrindinį dėmesį skyrė dėstomo muzikinio dalyko teorinių ir praktinių žinių gilinimui bei bendrųjų kompetencijų tobulinimui. Rugsėjo 27 d. visi pedagoginiai ir kiti Mokyklos darbuotojai dalyvavo civilinės saugos, priešgaisrinės saugos mokymo kursuose ir išlaikė testą. Rugsėjo 28 d. organizuoti mokymai trims mokytojams turizmo renginių vadovų mokymo saugos ir sveikatos klausimais.

Pedagoginių darbuotojų kvalifikacijos tobulinimas

	Pedagoginiai darbuotojai, pareigos
	Kvalifikacijos tobulinimo renginiuose valandų skaičius

	
	2022 m.
	2023 m.

	Direktorius
	 24 val. 
	 40 val.

	Direktoriaus pavaduotojas ugdymui
	 28 val.
	 30,5 val.

	Mokytojai
	422 val. 
	 652 val.



Vidutinis mėnesinis darbo užmokestis. Administracijos darbuotojų (direktoriaus, direktoriaus pavaduotojo ugdymui, raštinės administratoriaus, buhalterio) – 2087,55 Eur; pedagoginių darbuotojų, koncertmeisterių – 1298,03 Eur; pagalbinio personalo (valytojų, budėtojų, ūkvedžio, elektriko, muzikos instrumentų derintojo, šilumos energetikos inžinieriaus) – 454,76 Eur.
Mokyklos valdomas turtas. 2023 metais įstaigai išlaikyti skirtos lėšos buvo naudotos racionaliai ir taupiai. Sprendimai dėl jų panaudojimo derinti su Mokyklos savivaldos institucijomis, bendruomene.
Birželio–rugpjūčio mėn. buvo atliktas I aukšto 3 kabinetų remontas. Iš patalpoms atnaujinti skirtų 12,9 tūkst. Eur panaudota 12,1 tūkst. Eur. Sutaupytos lėšos (0,8 tūkst. Eur), kurios buvo skirtos materialiojo turto paprastajam remontui, perkeltos kitoms prekėms ir paslaugoms įsigyti (0,3 tūkst. Eur) ir darbdavio socialinei paramai pinigais (0,5 tūkst. Eur).
      
	Eil. Nr.
	Straipsniai
	Paskutinė ataskaitinio laikotarpio diena (Eur)

	A.
	ILGALAIKIS TURTAS
	132988,65

	II.
	Ilgalaikis materialusis turtas
	132988,65

	II. 2
	Pastatai
	110364,54

	II. 8
	Baldai ir biuro įranga
	1605,03

	II. 9
	Kitas ilgalaikis materialusis turtas
	21019,08

	C.
	TRUMPALAIKIS TURTAS
	72799,94

	I.
	Atsargos
	1705,53




ANTRASIS SKIRSNIS
STRATEGINIO PLANO IR METINIO VEIKLOS PLANO ĮGYVENDINIMAS

Per ataskaitinį laikotarpį veikla organizuota pagal Mokyklos 2020–2023 metų strateginiame plane, metiniame veiklos plane išsikeltus tikslus ir uždavinius. Įgyvendinti visi numatyti tikslai ir uždaviniai jiems pasiekti.

	STRATEGINIO PLANO ĮGYVENDINIMAS

	Strateginio plano tikslai, uždaviniai
	Rezultatai, rodikliai

	1. Tikslas: modernizuoti ugdymo(si) procesą, taikant informacines komunikacines technologijas

	0.  Nustatyti IT taikymo ugdymo procese veiksmingumą mokinių ugdymo pažangai ir motyvacijai

Įgyvendinimo priemonė: direktoriaus įsakymu sudaryta darbo grupė 1–3 klasių mokinių solfedžio pažangumo analizei atlikti
	Darbo grupė atliko 2021–2022 m. m. II pusmečio ir 2022–2023 m. m. I pusmečio 1–3 kl. mokinių solfedžio pamokų ugdymo(si) rezultatų lyginamąją analizę, metodinėje grupėje pristatė šias analizės išvadas:
1. Interaktyvi lenta muzikos pamokose padeda integruoti IT į ugdymo procesą, gerina mokytojo ir klasės bendravimą per pamoką, sumažina mokytojo pasirengimo pamokai laiką
2.  Vaikai aktyviau bendrauja, nes bendravimas informacinėmis technologijomis jiems įprastas, vis dažniau naudojamas 
3. Lentos lytėjimo funkcija ir galimybė naudotis internetiniais šaltiniais ne tik skatina mokinius judėti, bet ir vizualizuoja mokymosi procesą, sukuria turtingesnę mokymosi aplinką

	1.2. Vykdyti IKT taikymo ugdymo procese tęstinumą

Įgyvendinimo priemonė: interaktyvios mokomosios medžiagos rengimas, papildymas, kaupimas


	Teorinio muzikinio ugdymo skyriaus solfedžio ir muzikos istorijos mokytojai, rengdami pamokų ir egzaminų užduotis, mokomosios medžiagos planuose ir elektroniniame dienyne naudojo interaktyvią mokomąją medžiagą, interaktyvius mokymo metodus


	
	

	1. Tikslas: įgyvendinti  Suaugusiųjų muzikinio ugdymo programą

	1.  Supažindinti suaugusiuosius su pasirinkto muzikos instrumento (dainavimo) meninės išraiškos galimybėmis, technika, istorine instrumento (dainavimo) raida

Įgyvendinimo priemonė: visų muzikinių dalykų Suaugusiųjų muzikinio ugdymo  programų parengimas

	Suaugusiųjų muzikos instrumento dalykinės ir bendrosios kompetencijos ugdomos pagal Mokyklos direktoriaus įsakymu patvirtintas akordeono, saksofono, fortepijono, solinio dainavimo, smuiko, klasikinės gitaros, fleitos, klarneto, trimito dalykines Suaugusiųjų muzikinio ugdymo programas. Programose nustatyti konkretūs įgyjamų ir formuojamų muzikos instrumento (dainavimo) žinių ir įgūdžių principai. Programos paskelbtos Mokyklos interneto svetainėje www.muzika.ignalina.lm.lt
Pagal Suaugusiųjų muzikinio ugdymo programą 2022–2023 m. m. mokėsi 6 mokiniai, 2023–2024 m. m. – 5 mokiniai.




TREČIASIS SKIRSNIS
MOKYKLOS VEIKLOS KOKYBĖS ĮSIVERTINIMAS

Mokyklos veiklos kokybės įsivertinimas atliktas vadovaujantis Ignalinos rajono savivaldybės tarybos 2020 m. birželio 23 d. sprendimu Nr. T-140 patvirtintu Ignalinos rajono savivaldybės neformaliojo vaikų švietimo teikėjų veiklos kokybės užtikrinimo tvarkos aprašu.  2022–2023 m. m. ir 2023–2024 m. m. Mokyklos veiklos kokybės įsivertinimą (toliau – MVKĮ) atliko direktoriaus įsakymais sudarytos darbo grupės. Remiantis MVKĮ ataskaitų išvadomis, pasirinktos pagrindinės Mokyklos veiklos tobulinimo kryptys. Mokyklos 2022–2023 m. m. ir 2023–2024 m. m. veiklos tobulinimo planų projektai pristatyti metodinėje grupėje, Mokytojų taryboje, patvirtinti direktoriaus įsakymais. Nustatyti du stiprieji aspektai: 
1. Nuolat vertinamas ugdymo paslaugų poreikis, koreguojama paslaugų pasiūla, užtikrinamas jų teritorinis prieinamumas (5.1 – 3 lygis). 
2. Ugdymo programos / planai atnaujinamos / -i ar koreguojamos / -i atsižvelgiant į kintančius poreikius (6.2 – 3 lygis).
Nustatytas vienas tobulintinas Mokyklos veiklos aspektas –  reguliariai atnaujinama ir pateikiama išsami informacija apie teikiamas švietimo paslaugas (5.4 – 2 lygis), numatytos Mokyklos veiklos tobulinimo priemonės, veiklos įgyvendinimo vertinimo kriterijai per 2023–2024 m. m.

Mokyklos veiklos tobulinimo plano įgyvendinimas

	Priemonės
	Atsakingi vykdytojai
	Veiklos įgyvendinimo vertinimo kriterijai
	Pasiektas rezultatas

	Tikslas: reguliariai atnaujinti ir pateikti išsamią informaciją apie Mokyklos veiklą

	1.  Informacijos apie Mokyklos veiklą pateikimo ir viešinimo  analizavimas 

	Direktorius, direktoriaus pavaduotojas ugdymui, MVKĮ darbo grupė, metodinė grupė
	Įvertintas informacijos apie Mokyklos veiklą viešinimo pakankamumas ir kokybė, nustatytos informacijos pateikimo priemonės, galinčios lemti  veiksmingesnę vaiko ugdymo (si) motyvaciją ir sėkmę
	Atlikta analizė siekiant įvertinti Mokyklos veiklos viešinimą. Pateikti pasiūlymai dėl informacijos viešinimo         Metodinės grupės 2023-09-13 susirinkimo protokolas MG-13

	2.  Mokyklos viešųjų ryšių ir informacijos sklaidos derinimas
	Direktorius, direktoriaus pavaduotojas ugdymui, muzikinio ugdymo skyrių vedėjai
	Suderinti ir užtikrinti Mokykloje informacijos viešinimo veiksmai, asmens duomenų apsauga
	Už informacijos pateikimą atsakingi asmenys atsižvelgia į tėvų / globėjų sutikimą veiklos pristatymo bendruomenei ir visuomenei tikslu tvarkyti vaiko asmens duomenis fotografuojant, filmuojant, viešinant nuotraukas ir filmuotą medžiagą su mokinio atvaizdu socialiniuose tinkluose

	3. Laiku parengiama  ir viešinama  informacija apie Mokykloje įgyvendinamas veiklas, mokinių pasiekimus
	Direktorius, direktoriaus pavaduotojas ugdymui
	Parengta ir atnaujinama informacija Mokyklos interneto svetainėje, Ignalinos rajono savivaldybės interneto  svetainėje ir įstaigų „Facebook“ paskyrose  
	Švietėjiška informacija apie veiklą Mokykloje rengiama laiku ir vadovaujantis Mokyklos strategija, ugdymo planu, metiniu veiklos planu

	4. Išsamesnis nuolatinis koncertinių renginių, mokinių ir mokytojų meninės veiklos pasiekimų viešinimas

	Mokytojas, atsakingas už viešinimą Mokyklos „Facebook“ paskyroje; mokytojas, atsakingas už informacines technologijas
	Mokyklos „Facebook“ paskyroje viešinami mokinių ir mokytojų pasiekimai skatina motyvaciją ir pasididžiavimą savo Mokykla. Informatyvi medžiaga demonstruojama vaizdinėmis priemonėmis Mokyklos I aukšto fojė
	Kuriama efektyvesnė bendruomenės informavimo, pedagoginio švietimo, Mokyklos veiklos reklamavimo sistema.
Mokyklos interneto svetainėje  
https://www.muzika.ignalina.lm.lt/  publikuota daugiau kaip 12 pačių ryškiausių informacinių pranešimų.                                Socialinio tinklo „Facebook“ paskyroje 26 kartus paviešinta informacija apie Mokykloje vykdytas veiklas, mokinių pasiekimus, laimėjimus. 
„YouTube“ vaikams kanale viešinami muzikiniai vaizdo įrašai.
Šešiuose Mokyklos informaciniuose stenduose viešinamos koncertinės akimirkos, konkursų laureatų diplomai.



Mokyklos muzikinio ugdymo skyriai. Mokiniai. Mokykla įgyvendino FŠPU,  NVŠ ir NSŠ programas.

	Muzikinio ugdymo programos / programos mokymo metai (trukmė) Mokykloje (kartu su Didžiasalio skyriumi)
	Mokinių skaičius (rugsėjo mėnesio duomenys)

	
	           2022 m.
	     2023 m.

	FŠPU pradinio muzikinio ugdymo (1–4 kl.)
	58
	73

	FŠPU pagrindinio muzikinio ugdymo (5–7 kl.)
	71
	45

	NVŠ ankstyvojo muzikinio ugdymo (5, 6 metų vaikai, 0 kl.)
	5 
	5

	NVŠ išplėstinio muzikinio ugdymo (1–2 metai)
	15
	20

	NSŠ ugdymo (1 metai)
	6
	5

	Mokinių skaičius iš viso
	155
	148



Mokyklos Didžiasalio skyriuje 2023 metais dirbo vienas fortepijono dalyko mokytojas.

	Muzikinio ugdymo programos / programos mokymo metai (trukmė) Mokyklos Didžiasalio skyriuje
	Mokinių skaičius (rugsėjo mėnesio duomenys)

	
	2022 m.
	2023 m.

	FŠPU pradinio muzikinio ugdymo (1–4 kl.)
	3
	2

	FŠPU pagrindinio muzikinio ugdymo (5–7 kl.)
	1
	1

	NVŠ ankstyvojo muzikinio ugdymo (5, 6 metų vaikai, 0 kl.)
	1
	1

	NVŠ išplėstinio muzikinio ugdymo (1–2 metai)
	-
	-

	NSŠ ugdymo (1 metai)
	-
	-

	Mokinių skaičius iš viso
	5
	4



Mokinių individualių ir grupinių pamokų mokymo(si) rezultatai (2022 m., 2023 m. duomenys)

	Laikotarpis
	                   Pažangumo rodiklis (procentais)

	
	Mokėsi puikiai
	Mokėsi labai gerai
	Mokėsi gerai
	Mokėsi patenkinamai

	2022 m. sausis–gegužė
	50,69
	37,70
	12,30
	1.31

	2023 m. sausis–gegužė
	41,49
	27,21
	23,12
	8,16

	2022 m. rugsėjis–gruodis
	48,90
	39,30
	10,25
	1,55

	2023 m. rugsėjis–gruodis
	          37,67

	29,45
	28,08
	4,79



Mokinių pasiekimai tarptautiniuose, šalies konkursuose.  Gausūs mokinių pasiekimai tarptautiniuose ir šalies konkursuose, festivaliuose. Mokyklos auklėtiniai varžėsi 22 konkursuose ir festivaliuose, kuriuose 55 kartus tapo aukštų prizinių vietų laureatais ir diplomantais. Trys mokiniai (styginių muzikinio ugdymo skyriaus smuiko ir klasikinės gitaros) pelnė 6 aukščiausio laimėjimo GRAND PRIX nominacijas. 
Sėkmė mokinius lydėjo ir užsienyje vykusiuose konkursuose: VI tarptautiniame jaunųjų pučiamųjų instrumentų atlikėjų konkurse „Naujene Wind 2023“ (Daugpilio m., Latvijos Respublika) vasario 23 d.; II tarptautiniame Marko Rothko jaunųjų šiuolaikinės muzikos atlikėjų konkurse (Daugpilio m., Latvijos Respublika) balandžio 3, 23 d. (konkurso I ir II turai), V virtualiame tarptautiniame fortepijono ir kamerinių ansamblių konkurse „EDELWEISS 2023“ (Viena, Austrija,) gruodžio 3 d.

Mokinių pasiekimai konkursuose 2022 m., 2023 m.

	Metai
	Laureatų, diplomantų skaičius iš viso
	Muzikinio ugdymo skyriai
	Mokinių laureatų, diplomantų skaičius / muzikinio ugdymo dalykas

	2022
	48
	Fortepijono
	 7 / fortepijonas

	
	
	Akordeono
	 1 / akordeonas

	
	
	Styginių
	11 / smuikas

	
	
	
	11 / klasikinė gitara 

	
	
	
	 7  / kanklės

	
	
	Pučiamųjų
	 3 / saksofonas

	
	
	
	 2 / fleita

	
	
	
	 - / trimitas

	
	
	Teorinio
	 5 / solinis dainavimas

	
	
	
	1 / vokalinis ansamblis

	2023
	55
	Fortepijono
	14 / fortepijonas

	
	
	Styginių
	 8 / smuikas

	
	
	
	15 / klasikinė gitara

	
	
	
	 3 / kanklės

	
	
	Pučiamųjų
	 8 / saksofonas

	
	
	
	 2 / fleita

	
	
	
	 1 / trimitas

	
	
	Teorinio
	4 / solinis dainavimas



Neformaliojo vaikų švietimo pažymėjimų baigus muzikinio ugdymo programas išdavimas. Mokyklos direktoriaus įsakymu 18 mokinių, baigusių pagrindinio muzikinio ugdymo programą ir išlaikiusių baigiamuosius egzaminus, išduoti Lietuvos Respublikos švietimo, mokslo ir sporto ministro nustatytos formos Neformaliojo vaikų švietimo pažymėjimai. 5 mokiniams, baigusiems išplėstinio muzikinio ugdymo programą (8 ir 9 mokymo metai), išduoti Neformaliojo vaikų švietimo pažymėjimai. 5 mokiniams, baigusiems suaugusiųjų muzikinio ugdymo programą, išduoti Neformaliojo suaugusiųjų švietimo pažymėjimai. 

Mokinių skaičiaus kaita

	2023 m. sausio–gegužės mėn.

	Mokinių skaičius
iš viso (sausio mėn.)
	Baigė pagrindinio muzikinio ugdymo programą mokiniai
	Baigė išplėstinio muzikinio ugdymo programą 

	Baigė suaugusiųjų muzikinio ugdymo programą
	Iš Mokyklos sąrašų dėl asmeninių priežasčių išbraukti mokiniai
	Mokinių skaičius iš viso
(gegužės mėn.)

	149

	     18
	         5
	        5
	       9
	     112

	2023 m. rugsėjo–gruodžio mėn.

	Priimti mokiniai pagal ankstyvojo muzikinio ugdymo programą

	Priimti mokiniai pagal pradinio muzikinio ugdymo programą
	Priimti mokiniai pagal išplėstinio muzikinio ugdymo programą
	Priimti mokiniai pagal suaugusiųjų muzikinio ugdymo programą
	Iš Mokyklos sąrašų dėl asmeninių priežasčių išbraukti mokiniai
	Mokinių skaičius
iš viso
(gruodžio mėn.)


	4
	        25
	13
	4

	8
	150



Mokyklos vidaus ir išorės problemos. Daliai mokytojų, atvykstančių į Mokyklą iš kitų miestų, nėra galimybių skirti didesnį darbo krūvį. Keturiems mokytojams Mokykla – ne pagrindinė darbovietė. Todėl Mokyklos administracijai kyla iššūkis rengiant šių mokytojų darbo laiko grafiką, sudarant mokiniams palankų pamokų tvarkaraštį, organizuojant mokytojų tarybos posėdžius, kitus renginius. 
Dėl demografinės situacijos, gyventojų migracijos ir kitų priežasčių mažėjantis mokinių skaičius. Atitinkamai mažėjantis ir pedagoginių darbuotojų darbo krūvis.  
Dažnas mokinys negali įsigyti muzikos instrumento. 
Retai atnaujinama muzikos instrumentų bazė.

III SKYRIUS
FINANSINĖS VEIKLOS ATASKAITA

Finansinės veiklos analizė. Mokyklos finansiniai, materialiniai ištekliai tvarkomi pagal valstybės ir rajono savivaldybės reglamentuotą tvarką. Biudžetinių lėšų banko sąskaitoje apskaitomi Mokyklai pervesti valstybės ir savivaldybės biudžeto asignavimai, kurie naudojami Mokyklos reikmėms pagal patvirtintas sąmatas. 1,2 % paramos lėšos naudojamos pagal Mokyklos tarybos priimtus sprendimus. 
Mokyklos biudžetą sudaro savivaldybės skiriamos lėšos darbo užmokesčiui ir socialinio draudimo išmokoms, mokymo lėšos, specialiųjų programų lėšos (Mokyklos pajamos už suteiktas mokamas paslaugas – mokinių mėnesiniai atlyginimai už neformalųjį vaikų švietimą, muzikos instrumentų nuomą), neformaliajam vaikų švietimui skirtos valstybės biudžeto lėšos ir paramos (1,2 % gyventojų pajamų mokesčio) lėšos. 

Savivaldybės biudžeto lėšos ir valstybės biudžeto lėšos (Eur)

	Lėšų šaltinis
	Darbo užmokesčiui
	Mokyklai išlaikyti

	Ilgalaikiam turtui įsigyti

	Savivaldybės biudžetas
	419276.69    
	34258.81
	0.00



Vykdyti projektai, projektų lėšos

	Eil. Nr.
	Projekto, programos pavadinimas
	Laikotarpis
	Projekto (programos) rėmėjai (organizatoriai) 
	Gauta  (Eur) 
	Iš jų skirta (Eur)

	1.
	Respublikinis pučiamųjų solistų ir kamerinių ansamblių konkursas „Amabile“
	Kovo 14 d. 
	Konkurso dalyvių įmokos                                           

	200.00
	98.07

	2.
	II respublikinis jaunųjų smuikininkų virtualus tarpmokyklinių ryšių projektas-konkursas „POCO A POCO“
	Kovo 3, 4 d.
	Vilniaus muzikos mokykla „Lyra“, Ignalinos Miko Petrausko muzikos mokykla 
	-
	

	3.
	Respublikinis fortepijoninės muzikos festivalis „Pavasario gaida“
	Balandžio 26 d.
	Festivalio dalyvių įmokos
                                      
	300.00
	544.19

	4.
	Koncertas įgyvendinant projektą 
„Linkmenų vardui – 650“
	Rugpjūčio 26 d.
	  Lietuvos kultūros taryba
                                                    
	-
	-

	5.
	Koncertas įgyvendinant projektą „Rytų Aukštaitijos džiazo forumas 2023“
	Lapkričio 15, 24 d.
	Lietuvos kultūros taryba, Utenos rajono savivaldybė, Ignalinos rajono savivaldybė
                      

	-
	-

	6.
	Respublikinis jaunųjų dainininkų konkursas „Rudens melodija“, skirtas Miko Petrausko 150-osioms gimimo metinėms
	Lapkričio 22 d.
	Konkurso dalyvių įmokos                                                       

	150.00
	  149.19

	Iš viso projektų (programų) įgyvendinimui gauta Eur
	650.00 
	791.45



Fizinių, juridinių asmenų paramos lėšos ir jų panaudojimas. 2023 m. sausio 1 d. duomenimis, 1,2 % gyventojų pajamų mokesčio paramos lėšos sudarė 1000,49 Eur. 
	Data
	Įsigyta priemonių / lėšų pervedimo šaltinis
	Debeto / kredito apyvarta
	Lėšų likutis (Eur)

	2023-03-24
	Nupirktas drėkintuvas už 804,74 Eur Mokyklos salei drėkinti (fortepijono apsauga nuo drėgmės svyravimo). Pritarta 2023-02-01 Mokyklos tarybos, posėdžio protokolas Nr. MT-1
	-804.74
	195.75

	2023-06-21
	UAB „Euroautomatai“  parama Mokyklai
	  +78.00
	273.75

	2023-07-28
	VMI parama Mokyklai
	+789.24
	1 015.33

	Likutis gruodžio 31 d. – 1062.99 Eur



Lėšos už mokamas paslaugas ir jų panaudojimas. Visos teikiamų atlygintinų paslaugų kainos yra nustatytos Ignalinos rajono savivaldybės tarybos sprendimais. 

2022 m. ir 2023 m. mokiniams teiktos atlygintinos paslaugos

	Paslaugos pavadinimas
	2022 m.
	2023 m.

	
	Mokinių skaičius sausio–gegužės mėn. / rugsėjo–gruodžio mėn.

	Ankstyvojo ir išplėstinio muzikinio ugdymo programas lankantys mokiniai
	16 / 20
	18 / 25

	Pagrindinio muzikinio ugdymo programą lankantys mokiniai
	136 / 129
	125 / 121

	Socialiai remiamų šeimų mokiniai  
	6 / 5
	7 / 8

	Labai gerai besimokantys ir aktyviai dalyvaujantys koncertinėje veikloje 4–7 kl. mokiniai
	5 / 3
	5 / 3 

	Neformaliojo suaugusiųjų švietimo programą lankantys asmenys
	4 / 6
	5 / 3

	Muzikos instrumentų nuoma
	40 / 44
	38 / 33



Surinktos lėšos už mokamas paslaugas (Eur)

	2022 m.
	2023 m.

	Gauta lėšų
	Panaudota lėšų
	Gauta lėšų
	Panaudota lėšų

	21667.35 
	14377.71 
		25123.58 
	19189.69 



Lėšų už mokamas paslaugas panaudojimas

	Išlaidų pavadinimas
	2022 m. 
	2023 m.

	
	Patvirtintas planas (Eur)
	Panaudoti asignavimai (Eur)
	Patvirtintas planas (Eur)
	Panaudoti asignavimai (Eur)

	Ryšiams
	300.00
	243.84
	300.00
	 231.24

	Transportui
	    0.00
	    0.00
	     0.00
	    0.00

	Komandiruotėms
	400.00
	276.13
	1100.00
	 173.60

	Kvalifikacijai kelti
	700.00
	691.90
	1300.00
	 561.00

	Komunalinėms paslaugoms 
	8000.00
	6327.40
	23400.00
	9359.77

	IT prekėms ir paslaugoms įsigyti
	1800.00
	1109.34
	2000.00
	1234.38

	Reprezentacijai
	 200.00
	  173.21
	1200.00
	  576.82

	Kitoms prekėms ir paslaugoms įsigyti
	9100.00
	5555.89
	19700.00
	7052.88

	Iš viso
	20 500. 00
	14 377.71
	49 000.00
	19 189.69





_______________________________

